Diari Oficial de la Generalitat Valenciana


Sumari del DOGV 5164, del 28-12-2005 (2005/14645)

RESOLUCIÓ de 3 de maig de 2005, del director general d'Investigació i Transferència Tecnològica, per la qual es renoven les ajudes per a les accions d'articulació del Sistema Valencià de Ciència-Tecnologia-Empresa (SVCTE) per a l'exercici 2005.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5164

Data del DOGV
:   28-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/14830


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 3 de maig de 2005, del director general d'Investigació i Transferència Tecnològica, per la qual es renoven les ajudes per a les accions d'articulació del Sistema Valencià de Ciència-Tecnologia-Empresa (SVCTE) per a l'exercici 2005. [2005/X14146]
  
Per Orde de 2 d'abril de 2004, de la Conselleria d'Indústria, Comerç i Turisme, per la qual es van convocar ajudes per a accions d'articulació del Sistema de Ciència-Tecnologia-Empresa (SVCTE) per a l'exercici 2004 (DOGV núm. 4.733, de 16.04.2004).
  
Per mitjà de la Resolució de 15 de novembre de 2004, del director general d'Investigació i Transferència Tecnològica, es van concedir les ajudes per a articulació del Sistema de Ciència-Tecnologia-Empresa (SVCTE) per a l'exercici 2004 (DOGV núm. 4.902, de 14.12.2004).
  
L'article 13 de l'Orde de 2 d'abril de 2004, de la Conselleria d'Indústria, Comerç i Turisme, per la qual es van convocar per a accions d'articulació del Sistema de Ciència-Tecnologia-Empresa (SVCTE) per a l'exercici 2004, establix que l'import de la segona anualitat es determina durant el procés de renovació, condicionat a l'existència de crèdit en els Pressuposts de la Generalitat Valenciana per a l'exercici 2005 i als resultats del seguiment cientificotècnic anual, realitzat per la Secretaria Autonòmica d'Indústria i Comerç, així com a la presentació de la documentació que s'hi assenyala.
  
El dia 10 de març de 2005, es va publicar en el Diari Oficial de la Generalitat Valenciana, l'Orde de 16 de febrer de 2005, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits que han de finançar les ajudes i les beques per al foment de la investigació científica i el desenvolupament tecnològic, a la Comunitat Valenciana.
  
Per tot això, una vegada comprovades les sol·licituds de renovació presentades i en virtut de les competències assignades pel Decret 184/2004, d'1 d'octubre del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència, i la Resolució del conseller d'Empresa, Universitat i Ciència de 29 de setembre de 2004, de delegació de firma i la Resolució de 19 de febrer de 2004, del conseller d'Industria, Comerç i Turisme, sobre delegació d'atribucions (DOGV núm. 4.714, de 17.03.2004), resolc:
  
Primer
  
Procedir a la renovació, per a l'exercici 2005, de les ajudes per a accions d'articulació del Sistema de Ciència-Tecnologia-Empresa (SVCTE) concedides per mitjà de Resolució de 15 de novembre de 2004, del director general d'Investigació i Transferència Tecnològica, a les entitats beneficiàries que s'indiquen en l'annex de la present resolució, i en les quanties indicades en este, a càrrec dels crèdits de la línia de subvenció T4015 de l'aplicació pressupostària 13.18.26.998.42 del pressupost de la Generalitat per a 2005.
  
Les sol·licituds que no figuren en l'annex previst en l'apartat anterior es consideren denegades. La motivació de la denegació queda acreditada en l'expedient.
  
Segon
  
El lliurament de la subvenció queda, en tot cas, condicionat a acomplir les següents obligacions per part dels beneficiaris:
  
Per a les modalitat A, B i C l'import de la subvenció és transferirà de la manera següent:
  
El 100% del total de la subvenció atorgada, una vegada presentada la següent documentació: aval bancari, si és el cas, per l'import íntegre de la quantitat anticipada, dipositat davant els serveis territorials de la Conselleria d'Economia, Hisenda i Ocupació de la província.
  
La justificació de les ajudes el pagament de les quals ha sigut anticipat es realitzarà abans del 31 de gener de 2006, per mitjà de la presentació de la documentació justificativa del gasto efectuat, expedida d'acord amb la normativa vigent, d'acord amb l'article 12 de l'orde de convocatòria.
  
En el cas de no procedir al pagament anticipat, el lliurament de la subvenció concedia s'efectua en finalitzar l'activitat subvencionada i la presentació de la seua justificació documental, d'acord amb el que establix l'article 12 de l'Orde de 2 d'abril de 2004 de la Conselleria d'Indústria, Comerç i Turisme, la qual en tot cas s'ha de produir abans del 3 de desembre de 2005.
  
Els beneficiaris de les subvencions han de justificar únicament l'import de la subvenció concedida.
  
Tercer
  
Notificar a les entitats beneficiàries la resolució de les ajudes, amb indicació dels termes i de les condicions de la dita concessió.
  
Les entitats beneficiàries tenen l'obligació d'acomplir amb les obligacions i les normes de justificació previstes en l'Orde de 2 d'abril de 2004, de la Conselleria d'Indústria, Comerç i Turisme, per la qual es van convocar ajudes per a accions d'articulació del Sistema de Ciència-Tecnologia-Empresa (SVCTE) per a l'exercici 2004 (DOGV núm. 4.733, de 16.04.2004).
  
Quart
  
Publicar la present orde en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.